Cuneiform Tablet Kt 91/k 543 (AKT 8 263)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ša-ta-áš-me-tim-ma a-na PUZUR₄-a-na ú šu-sú-in qí-bi₄-ma be-tum ḫa-bi₄-it-ma ki-da-tim ar-ta-na-pu-ud šu-ma a-ḫu-ú-a a-tù-nu al-kà-nim-ma ša-li-ú-um i-ṣé-er É a-bi₄-ku-nu lá i-ša-lá a-na tù-ra-mì-il₅ DUMU ba-al-ṭù-um qá-tim a-na qá-tim ṣú-ba-tum e-ni <gap> ša-ak-šu-sú a-ma-kam ṣa-ba-sú-ma ṣú-ba-tám li-dí-na-kum šu-ma ar-ḫi-iš lá ta-li-kà-nim ep-ra-am a-lu-um i-ta-ba-al a-na PUZUR₄-a-na ú šu-sú-in qí-bi₄-ma um-ma ša-ta-áš-me-tim-ma mì-ša-ni-ú-um ša a-ta-na-<gap> <gap>-ú-ma ÌR a-ba-am lá i-da-na-ku-nu-tí-ni šu-ma a-ḫu-ú-a a-tù-nu ša-li-ú-um i-ṣé-ri-ku-nu lá i-ša-lá ÌR a-šar pá-nu-im pá-ni-a-šu-nu-tí-ma a-bi DAM.GÀR-ru lá i-du-mu-nim <gap>-li-ší-a-ta ša tù-šé-ba-lá-ni-ni a-ta-ma tí-dí-e ṣú-ba-tam bu-de₈-a aḫ-mu-úṣ-ma a-dí-na-kum iš-tí pá-ni-im-ma a-li-ki-im KÙ.BABBAR dí-in-ma lu-ub-lu-nim šu-ma li-BE-tí a-bi-ku-nu ta-ra-a-ma-nim tí-ba-nim-ma a-ta-al-kà-nim